b"\n_START_ARTICLE_\nCusteri maakond (Colorado)\n_START_SECTION_\nGeograafia\n_START_PARAGRAPH_\nMaakond asub Sangre de Cristo m\xc3\xa4eahelikus. Custeri maakond on pinnamoelt m\xc3\xa4gine, ainult linnastunud piirkond Sange de Cristo m\xc3\xa4gede ja Wet\xe2\x80\x99 m\xc3\xa4gede vahelises orus asub umbes 2400 meetri k\xc3\xb5rgusel \xc3\xbcle merepinna. Maakonna k\xc3\xb5rgeim m\xc3\xa4etipp on 4325 meetri k\xc3\xb5rgune Crestone Needle. Maakonna idaosas asub San Isabeli metsakaitseala.\n_START_SECTION_\nAjalugu\n_START_PARAGRAPH_\nCusteri maakond loodi 1877. aastal Fremonti maakonna l\xc3\xb5unaosast ja on p\xc3\xbcsinud sellest ajast saadik algsete piiridega. Maakond sai nime USA kindrali George Armstrong Custeri j\xc3\xa4rgi, kes suri paar kuud enne maakonna asutamist. Maakonna algseks halduskeskuseks sai Ula, 1878 viidi keskus Rositasse, 1886 sai maakonna keskuseks Silver Cliff ning 1928 kuni praeguseni on keskus Westcliffe._NEWLINE_1870 avastati maakonnas h\xc3\xb5be. M\xc3\xb5ned suuremad kaevandused olid Geyser Mine (Silver Cliffist p\xc3\xb5hjas), Bassick Mine (Querida kummituslinna l\xc3\xa4hedal) ja Bull Domingo (Silver Cliffist p\xc3\xb5hjas). 19. sajandi l\xc3\xb5pus rajati raudtee, kuid see tuli sulgeda p\xc3\xa4rast suuri \xc3\xbcleujutusi, mis selle h\xc3\xa4vitasid. Vanast raudteejaamast Westcliffe'is on saanud ajalooline m\xc3\xa4lestis. P\xc3\xa4rast kaevanduste sulgemist langes elanike arv maakonnas m\xc3\xa4rgatavalt. Mountaini orus alguse saanud hobusekasvandus kestab t\xc3\xa4naseni."